**Zmluva o zabezpečení upratovacích a čistiacich služieb**

uzatvorená podľa § 269 ods. 2 a nasl. Obchodného zákonníka v znení neskorších predpisov

**Čl. I**

**Zmluvné strany**

**Objednávateľ:** **Všeobecná zdravotná poisťovňa a.s.**

Sídlo: Panónska cesta 2, 851 04 Bratislava – mestská časť Petržalka

Zapísaný v Obchodnom registri Okresného súdu Bratislava I, oddiel: Sa, vložka č. 3602/B

Zastúpený: PhDr. Ľubica Hlinková, MPH, predsedníčka predstavenstva

 PaedDr. Tibor Papp, člen predstavenstva

Osoba oprávnená rokovať vo veciach zmluvy:

Ing. František Hanzelik, frantisek.hanzelik@vszp.sk

Osoba oprávnená rokovať vo veciach technických:

Ing. Igor Guspan, MBA, igor.guspan@vszp.sk, 02/20824170

IČO: 35 937 874

DIČ: 2022027040

IČ DPH: SK 2022027040

Bankové spojenie: Štátna pokladnica

IBAN: SK47 8180 0000 0070 0018 2424

(ďalej len „objednávateľ“)

a

**Poskytovateľ:**

Sídlo: ........................................................

Zapísaný v Obchodnom registri Okresného súdu ...................., odd.: ........., vložka č. .............

*(príp. v Živnostenskom registri Okresného úradu v ....................pod č...................)*

Zastúpený: ..............................

Osoby oprávnené rokovať vo veciach zmluvy:

 *(meno, priezvisko, e-mail)*

Osoby oprávnené rokovať vo veciach technických:

 *(meno, priezvisko, e-mail)*

IČO:

DIČ:

IČ DPH:

Bankové spojenie:

IBAN:

(ďalej len „poskytovateľ“)

uzatvárajú túto Zmluvu o zabezpečení upratovacích a čistiacich služieb (ďalej len „zmluva“) ako výsledok verejného obstarávania podľa ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

**Čl. II**

**Predmet zmluvy**

1. Predmetom plnenia tejto zmluvy je výkon upratovacích a čistiacich služieb (ďalej aj ako „služby“) poskytovateľom pre objednávateľa v priestoroch objektov objednávateľa, špecifikovaných v prílohe č. 1 tejto zmluvy, vrátane údržby a starostlivosti o exteriérové plochy prináležiace k týmto objektom (záhradnícke práce v rozsahu špecifikovanom v tejto zmluve).
2. Poskytovateľ je oprávnený vykonávať služby tvoriace predmet zmluvy na základe zapísaného predmetu podnikateľskej činnosti.
3. V prípade potreby vykonania nepravidelných upratovacích a čistiacich služieb, uvedených v bode 2. písm. H čl. III tejto zmluvy, vystaví objednávateľ osobitnú objednávku s uvedením rozsahu požadovaných nepravidelných upratovacích a čistiacich služieb.

**Čl. III**

**Rozsah a spôsob plnenia**

1. Zmluvné strany sa dohodli na poskytovaní upratovacích a čistiacich služieb podľa tejto zmluvy aj v objektoch objednávateľa, k zmene ktorých dôjde počas zmluvného vzťahu spôsobom uvedeným v bode 3. tohto článku, pričom celková cena za plnenie predmetu zmluvy nesmie presiahnuť sumu uvedenú v bode 5. čl. IV tejto zmluvy.
2. Špecifikácia rozsahu požadovaného upratovania a čistenia:

2.1 Upratovanie a čistenie kancelárskych a prevádzkových priestorov prevádzok objednávateľa, vrátane údržby a starostlivosti o exteriérové plochy, prislúchajúce k objektom (starostlivosť o zeleň, kosenie trávy, odhŕňanie snehu, odstraňovanie námrazy);

2.2 Upratovanie a čistenie priestorov objednávateľa bude vykonávané ako služby: denné, týždenné, mesačné, štvrťročné,  polročné, ročné a občasné. Denné, týždenné a mesačné práce budú zabezpečované v pracovných dňoch v čase od 16,00 hod. max. do 20,00 hod., resp. do uzamknutia objektu, pričom osobitný režim upratovania je zmluvnými stranami dohodnutý pre:

- pracovisko objednávateľa – Panónska cesta 2, Bratislava – jedna pracovná sila navyše v čase od 07,00 hod. do 13,00 hod. každý pracovný deň,

- pracovisko objednávateľa – Mamateyova 17, Bratislava - jedna pracovná sila navyše v čase od 07,00 hod. do 13,00 hod. každý pracovný deň,

- pracovisko objednávateľa – exozitúra Lamačská cesta 1/C Galéria Tesco Lamač – dohodnuté práce budú zabezpečované aj v soboty a nedele,

- malé prevádzky objednávateľa (expozitúry) - dohodnuté práce môžu byť vykonávané aj v čase
od 06,00 hod. do 08,00 hod.; po predchádzajúcom súhlase objednávateľa,

- školiace priestory – dohodnuté práce môžu byť vykonávané aj v inom čase, na základe dohody s objednávateľom,

- ubytovacie zariadenie Poprad, Tolstého 1 – jedna pracovná sila navyše v čase od 07,00 hod. do 13,00 hod. každý pracovný deň,

- ubytovacie zariadenie Čadca, Palárikova 91 – jedna pracovná sila navyše v čase od 07,00 hod. do 13,00 hod. každý pracovný deň**,**

2.3 Zmluvné strany sa dohodli na nasledovnom rozsahu poskytovania služieb podľa tejto zmluvy:

**A. Služby vykonávané denne:**

**Kancelárie, školiace a rokovacie priestory, izby ubytovacích zariadení, kuchynky:**

- utieranie prachu z voľných plôch písacích stolov a kuchynských liniek,

- utieranie prachu zo skriniek, parapetných dosiek a všetkého interiérového nábytku do výšky 1,3 m,

- odstraňovanie škvŕn z povrchu dverí a zrkadiel,

- odstraňovanie škvŕn z povrchu presklených dverí,

- umývanie podláh, vysávanie kobercov,

- vyprázdňovanie odpadových košov na komunálny odpad, vrátane dodania a výmeny odpadových PVC sáčkov podľa potreby, a uloženie komunálneho odpadu do príslušnej exteriérovej nádoby,

- vyprázdňovanie odpadových nádob na triedený odpad, ak sú na pracovisku umiestnené, vrátane uloženia triedeného odpadu do príslušnej exteriérovej nádoby na triedený odpad a výmeny PVC sáčkov podľa druhu triedeného odpadu (PVC sáčky do odpadových nádob na triedený odpad zabezpečuje objednávateľ na vlastné náklady),

- vyprázdňovanie nádob na biologický odpad, umiestnených v kuchynkách, vrátane následného umytia nádoby saponátom a vodou, a vysypania obsahu do zbernej nádoby,

- vyprázdňovanie zásobníkov skartovacích strojov a uloženie odpadu z nich do exteriérovej nádoby na triedený odpad – papier,

- vetranie školiacich a rokovacích priestorov a izieb v ubytovacích zariadeniach.

**Chodby a schodištia:**

- umytie podlahy,

- odstraňovanie škvŕn z povrchu deliacich dverí a presklených stien,

- utieranie prachu z madiel na zábradliach,

- vyprázdňovanie odpadových košov na komunálny odpad, vrátane dodania a výmeny odpadových PVC sáčkov podľa potreby, a uloženie komunálneho odpadu do príslušnej exteriérovej nádoby,

- vyprázdňovanie odpadových nádob na triedený odpad, ak sú na pracovisku umiestnené, vrátane uloženia triedeného odpadu do príslušnej exteriérovej nádoby na triedený odpad a výmeny PVC sáčkov podľa druhu triedeného odpadu (PVC sáčky do odpadových nádob na triedený odpad zabezpečuje objednávateľ na vlastné náklady),

- vyprázdňovanie zásobníkov skartovacích strojov a uloženie odpadu z nich do exteriérovej nádoby na triedený odpad – papier.

**Toalety:**

- čistenie a dezinfekcia sanitárnych predmetov (umývadlá, toaletné misy, pisoáre, vrátane keramického obkladu okolo pisoárov a toaletných mís, výlevky),

- utieranie prachu zo zásobníkov a zariadení hygienických potrieb, ak sú inštalované (zásobník toaletného papiera, mydla, sušiče rúk),

- čistenie povrchu dverí vrátane kľučiek a keramických obkladov,

- čistenie zrkadiel,

- umytie podlahy,

- vyprázdňovanie odpadových košov na komunálny odpad a košov na hygienický odpad v kabínkach toaliet, vrátane dodania a výmeny odpadových PVCsáčkov podľa potreby, a uloženie komunálneho a hygienického odpadu do príslušnej exteriérovej nádoby,

- v prípade minutia doplnenie vonných kociek do pisoárov a do košíčkov v toaletných misách.

**Vstupné priestory:**

- umytie podlahy vo vstupnej hale a hale výberu,

- čistenie vstupných a deliacich dverí,

- čistenie kľučiek, vstupných dverí do objektov, kľučiek dverí do klientskych priestorov a plôch stolov pre klientov dezinfekčnými prostriedkami,

- utieranie prachu z nábytku,

- vysávanie vstupných kobercových rohoží,

- utieranie presklených deliacich stien.

**Výťah:**

- odstraňovanie škvŕn zo stien výťahu a z povrchu výťahových dverí,

- umytie podlahy vo výťahu,

- čistenie, resp. umytie stien a vnútornej strany dverí,

- čistenie, resp. umytie vonkajšej strany dverí.

**Suterén:**

- zametanie a umývanie podláh a príjazdovej rampy,

- vysypanie odpadových košov vrátane dodávky a výmeny odpadových PVC sáčkov, vrátane odpadových nádob na triedený odpad a biologický odpad (ak sú na pracovisku umiestnené).

**Exteriér - údržba okolia budovy:**

 - denné udržiavanie čistoty, zametanie a zber odpadkov a iných nečistôt z chodníkov, parkovísk, odstavných plôch a iných spevnených plôch, prislúchajúcich k objektu, vrátane odstraňovania prerastajúcej zelene zo spevnených a odstavných plôch, prislúchajúcich k objektu,

- denná údržba poriadku v okolí exteriérových odpadových nádob.

**vo vegetačnom období:**

- hrabanie lístia v čase padania listov zo stromov a odvoz lístia na kompostovisko v ten istý deň ako bolo lístie pohrabané,

- starostlivosť o trávnik – zalievanie.

**v zimnom období:**

- nepretržité udržiavanie bezpečnej schodnosti komunikácií a plôch patriacich k objektu objednávateľa (chodníky, cesty, parkoviská, schody atď.)

- pri hustom a viac ako 1 hod. trvajúcom snežení zabezpečenie nepretržitého odpratávania snehu z chodníkov

- odhŕňanie a zametanie snehu z chodníkov, ciest a parkovísk, vrátane použitia mechanizmov,

- odvoz odhrnutého snehu z chodníkov, ciest a parkovísk ak je množstvo odhrnutého snehu viac ako 1m3,

- zimná pohotovosť - v prípade nočného sneženia alebo mrznúceho dažďu nástup na odpratanie napadnutého snehu, alebo odstránenie námrazy pred 6:00 hod. ráno,

- zabezpečovanie posypového materiálu, náradia a ostatných mechanických pomôcok, vrátane posypu posypovým materiálom.

**B. Služby vykonávané týždenne, vždy prvý deň pracovného týždňa:**

**Kancelárie, školiace a rokovacie priestory, izby ubytovacích zariadení, kuchynky:**

- utieranie prachu z voľne dosiahnuteľného nábytku utierkou,

- utieranie prachu z telefónov utierkou,

- utieranie prachu vlhkou utierkou z vonkajších okenných parapiet do výšky 1,8 m na prízemí,

- utieranie prachu z radiátorov utierkou,

- umytie interiérových nádob na triedený odpad (z vnútornej aj vonkajšej strany),

- pozmetanie pavučín zo stien a svietidiel.

**Chodby a schodištia:**

- umytie deliacich dverí,

- utieranie prachu z nábytku a doplnkov utierkou (vypínače, obrazy, nástenky a podobne),

- očistenie výplní zábradlia na schodisku.

**Toalety:**

- umývanie keramických obkladov stien,

- utieranie prachu z radiátorov utierkou.

**Vstupné priestory:**

- utieranie prachu z telefónov utierkou,

- ošetrenie recepčného pultu ochranným prostriedkom,

- umytie presklených vstupných a deliacich dverí,

- utieranie radiátorov,

- odstránenie prachu a špiny z ťažko dostupných častí budovy (vnútorné niky, preklady, vikiere, a pod).

**Exteriér:**

- čistenie fasády, vjazdu do podzemného parkoviska, schodísk, vonkajších parapiet a ostatných exteriérových plôch od pavučín, prachu a iných nečistôt,

- kosenie zatrávnených plôch vo vegetačnom období, vždy keď je výška trávy viac ako 5 cm nad úrovňou terénu,

- odvoz pokosenej trávy na kompostovisko v ten istý deň ako bolo vykonané kosenie.

**C. Služby vykonávané mesačne, vždy najneskôr tretí pracovný deň mesiaca:**

**Kancelárie, školiace a rokovacie priestory, izby ubytovacích zariadení, kuchynky a ostatné priestory:**

- utieranie prachu z nábytku nad výšku 1,3 m vlhkou utierkou,

- vyčistenie bočných plôch stolov, ostatného nábytku a kuchynských liniek,

- vyčistenie plastových a drevených častí stoličiek a kresiel,

- utretie obkladov stien,

- ošetrenie nábytku ochranným prostriedkom,

- čistenie presklených častí nábytku a zrkadiel,

- utieranie prachu z horizontálnych žalúzií,

- umývanie podláh, utieranie prachu z nábytku do výšky 1,8 m – len v registratúrnych strediskách objednávateľa.

**Chodby, haly a schodištia:**

- utieranie prachu z nábytku nad 1,8 m utierkou,

- utieranie prachu z horizontálnych žalúzií,

- vyčistenie bočných plôch stolov a ostatného nábytku,

- vyčistenie plastových a drevených častí stoličiek a kresiel,

- utretie obkladov,

- vyčistenie radiátorov od prachu vlhkou utierkou,

- ošetrenie nábytku ochranným prostriedkom,

- čistenie presklených častí nábytku a zrkadiel.

**Vstupné priestory:**

- utieranie prachu z nábytku nad 1,8 m utierkou,

- utieranie prachu z horizontálnych žalúzií,

- vyčistenie bočných plôch stolov a ostatného nábytku,

- vyčistenie plastových a drevených častí stoličiek a kresiel,

- utretie obkladov stien,

- ošetrenie nábytku ochranným prostriedkom,

- čistenie presklených častí nábytku a zrkadiel,

- ošetrenie madiel a zábradlí na schodiskách.

**D. Služby vykonávané štvrťročne, vždy najneskôr k tretiemu dňu nového štvrťroka, v zmysle harmonogramu:**

**Kancelárie, školiace a rokovacie priestory, izby ubytovacích zariadení, kuchynky:**

- umytie dverí a zárubní,

- utretie svietidiel (vrátane krytov svietidiel od hmyzu), klimatizačných a vzduchotechnických jednotiek.

**Chodby a schodištia:**

- vyčistenie technických zariadení budov – hydranty, svietidlá, klimatizačné a vzduchotechnické jednotky.

**Toalety:**

- vyčistenie technických zariadení budov – hydranty, svietidlá, klimatizačné a vzduchotechnické jednotky.

**Vstupné priestory:**

- vyčistenie technických zariadení budov – hydranty, svietidlá, klimatizačné a vzduchotechnické jednotky.

**Exteriér:**

- čistenie vonkajších žľabov na odvod dažďovej vody od nečistôt na komunikáciách a ostatných vonkajších plochách,

- starostlivosť o trávnik vo vegetačnom období – hnojenie, dosievanie, kultivovanie.

- strihanie živého plota, orezávanie kríkov a stromov vždy k 1.júnu a k 1.septembru, resp. k prvému víkendu v júni a v septembri,

- odvoz odrezkov na kompostovisko v ten istý deň ako bolo vykonané orezanie.

**E. Služby vykonávané polročne, v zmysle harmonogramu:**

**Kancelárie, školiace a rokovacie priestory, izby ubytovacích zariadení, kuchynky:**

- umytie okien a rámov okien, z vnútornej aj vonkajšej strany,

- tepovanie kobercov celoplošne,

- strojové čistenie keramických podláh, vstupných hál, schodíšť a priestorov ubytovacích zariadení, v ktorých sú keramické podlahy,

- ošetrenie laminátových a drevených podláh, prípravkami určenými na ošetrovanie laminátových a drevených podláh.

- tepovanie čalúneného nábytku.

**Garáže:**

- vyčistenie priestorov garáží - ručné aj strojné vyčistenie podlahy, vyčistenie stien a stropov.

**Exteriér:**

- postrek trávnika a ostatných spevnených plôch (parkovisko, chodníky, atď.) herbicídom proti burine a následné vytrhanie vyschnutej buriny najneskôr do 14 dní od postreku.

- odvoz buriny na kompostovisko v ten istý deň ako jej vytrhanie,

- orezanie uschnutých konárov a stromov a ich odvoz na kompostovisko v ten istý deň ako boli orezané,

**F. Služby vykonávané ročne, v zmysle harmonogramu:**

**Interiérové plochy:**

- čistenie a umývanie ťažko prístupných časti vo výške nad 2,5 m, vrátane umytia svetlíkov,

**Exteriérové plochy:**

- práce vo výškach – umývanie nedostupných okien, rámov a častí fasád

**G. Služby vykonávané občasne:**

**Interiér:**

- výmena bielizne v ubytovacích priestoroch – podľa potreby.

**H. Nepravidelné upratovanie (na základe objednávky):**

- chemické ošetrenie a následná polymerizácia PVC a dlažieb,

- ošetrenie laminátových a drevených podláh prípravkami určenými na ošetrovanie laminátových a drevených podláh,

- umývanie okien a okenných rámov (nad rámec pravidelných služieb),

- mimoriadne upratovanie a čistenie (po maliarskych a stavebných prácach, alebo priestory archívov, skladov a pod., ktoré nie sú zahrnuté v pravidelných upratovacích službách),

- mimoriadne upratovanie a čistenie v prípade výskytu nepredvídaných udalostí, resp. havarijných situácií - nástup do 1 hodiny po oznámení vzniku mimoriadnej udalosti.

2.4 Poskytovateľ je povinný vykonávať denné, týždenné a mesačné služby v zmysle rozpisu uvedeného v bode 2.2 a 2.3 tohto článku zmluvy, bez potreby vyzvania objednávateľom.

2.5 Štvrťročné, polročné, ročné a občasné služby môžu byť vykonávané aj v dňoch pracovného pokoja po predchádzajúcom súhlase objednávateľa v čase od 08,00 hod. do 19,00 hod. Poskytovateľ je povinný v lehote najneskôr do 30 kalendárnych dní po nadobudnutí účinnosti zmluvy a následne vždy najneskôr do 20. dňa príslušného kalendárneho roka predložiť objednávateľovi na odsúhlasenie návrh harmonogramu štvrťročných, polročných a ročných služieb, pričom je zároveň povinný ukončiť polročné, resp. ročné práce najneskôr 14 pracovných dní pred ukončením kalendárneho polroka, resp. kalendárneho roka. Občasné práce budú vykonávané podľa potreby v aktuálnom čase, alebo na základe požiadavky objednávateľa.

2.6 Poskytovateľ bude služby vykonávať prostredníctvom osôb s potrebnou odbornou zručnosťou a v prípade špecifických prác, ako odhŕňanie snehu za použitia mechanizmov a prác vo výškach, prostredníctvom osôb s osobitnou kvalifikáciou. Poskytovateľ zároveň zodpovedá za to, že osoby, vykonávajúce služby tvoriace predmet zmluvy, budú povinné dodržiavať vnútroorganizačné predpisy objednávateľa, s ktorými ich objednávateľ oboznámi. V opačnom prípade poskytovateľ zodpovedá objednávateľovi za prípadnú škodu, z tohto dôvodu vzniknutú.

2.7 Poskytovateľ predloží objednávateľovi zoznam osôb, ktoré budú v jednotlivých objektoch objednávateľa vykonávať služby podľa tejto zmluvy, najneskôr v deň podpisu tejto zmluvy. V zozname osôb musí byť uvedená kontaktná osoba poskytovateľa, s uvedením telefónneho čísla, na ktorú sa môžu obracať kontaktné osoby objednávateľa vo veci zimnej pohotovosti a údržby. Osoby, vykonávajúce služby podľa tejto zmluvy, sa budú pri vstupe do objektov objednávateľa preukazovať občianskym preukazom. V prípade zmeny osôb, vykonávajúcich služby podľa tejto zmluvy, je poskytovateľ povinný oznámiť túto skutočnosť objednávateľovi najneskôr do 24 hodín pred uskutočnením zmeny na e-mailovú adresu kontaktnej osoby objednávateľa, uvedenú v bode 7. čl. V tejto zmluvy.

2.8 Dohodnuté služby musia byť vykonávané tak, aby nenarušovali plynulosť pracovného procesu objednávateľa.

2.9 Služby musia byť poskytnuté odborne a kvalitne s použitím čistiacich prostriedkov, ktoré sú vhodné pre použitie na ošetrované povrchy, a ktorých používanie je povolené Ministerstvom zdravotníctva Slovenskej republiky.

2.10 Všetky čistiace prostriedky, ostatné potreby a pomôcky na upratovanie a čistenie v dostatočnom množstve a požadovanej kvalite v súlade s bodom 2.9 tohto článku zmluvy, ako aj stroje a zariadenia potrebné na riadne poskytovanie služby, zabezpečuje poskytovateľ a ich cena je súčasťou ceny podľa článku IV tejto zmluvy. Pranie a výmenu potrieb a pomôcok na upratovanie a čistenie si zabezpečuje poskytovateľ na vlastné náklady.

2.11 Objednávateľ je oprávnený kontrolovať priebeh poskytovania služieb prostredníctvom osôb určených podľa vlastného výberu.

2.12 Objednávateľ poskytne miestnosť na uskladnenie strojov, zariadení,  čistiacich prostriedkov a ostatných potrieb a pomôcok na upratovanie a čistenie, ako aj na prezliekanie osôb, vykonávajúcich služby podľa tejto zmluvy.

1. Zmluvné strany sa dohodli, že v prípade zmeny na pracovisku, uvedenom v prílohe č. 1 tejto zmluvy, presťahovania pracoviska, resp. v prípade vytvorenia alebo zrušenia pracoviska objednávateľa je objednávateľ povinný túto skutočnosť oznámiť písomne poskytovateľovi na e-mailovú adresu kontaktnej osoby, uvedenej v bode 7. čl. V tejto zmluvy, s uvedením dátumu vzniku predmetnej skutočnosti, dátumu požadovaného začatia poskytovania služieb a aktuálnych plôch na poskytovanie služieb tvoriacich predmet tejto zmluvy, a to najneskôr 7 dní pred požadovaným začatím poskytovania služieb, pričom nie je potrebné uzatvoriť o tejto skutočnosti dodatok k zmluve.

**Čl. IV**

**Cena a platobné podmienky**

1. Zmluvné strany sa dohodli na cene za poskytovanie pravidelných upratovacích a čistiacich služieb v zmysle zákona č. 18/1996 Z. z. o cenách v znení neskorších predpisov a podľa tejto zmluvy vo výške uvedenej v prílohe č. 2 tejto zmluvy.
2. Zmluvné strany sa dohodli na cene za poskytovanie nepravidelných upratovacích a čistiacich služieb v zmysle zákona č. 18/1996 Z. z. o cenách v znení neskorších predpisov a podľa tejto zmluvy vo výške uvedenej v prílohe č. 3 tejto zmluvy.
3. V prípade zmeny, resp. vytvorenia pracoviska objednávateľa v zmysle bodu 3. čl. III tejto zmluvy sa poskytovateľ zaväzuje poskytovať pravidelné upratovacie služby podľa tejto zmluvy za ceny rovnaké, ako sú ceny za poskytovanie predmetu zmluvy pre pobočky, resp. expozitúry objednávateľa v najbližšom meste (obci) podľa prílohy č. 2 tejto zmluvy, resp. poskytovať nepravidelné upratovacie a čistiace služby za ceny uvedené v prílohe č. 3 tejto zmluvy.
4. Poskytovateľ bude fakturovať k cenám za poskytované služby DPH vo výške podľa všeobecne záväzných právnych predpisov platných v čase poskytnutia zdaniteľného plnenia. V prípade zmeny výšky sadzby DPH sa nevyžaduje úprava formou dodatku k tejto zmluve, ale poskytovateľ bude automaticky fakturovať výšku sadzby DPH platnej v čase poskytnutia zdaniteľného plnenia.
5. Celková cena za plnenie predmetu tejto zmluvy nemôže počas platnosti zmluvy presiahnuť sumu, uvedenú v tomto ustanovení, pričom celkovou cenou sa rozumie sumár všetkých peňažných plnení, ktoré budú uhradené objednávateľom poskytovateľovi na základe tejto zmluvy. Objednávateľ nie je povinný vyčerpať celý finančný objem uvedený v tomto bode zmluvy, a to:

Celková cena bez DPH ........................... eur

Sadzba DPH vo výške .................. %

DPH .................. eur

Celková cena vrátane DPH .................. eur (slovom ................................................ eur).

V prípade, že poskytovateľ nie je platiteľom DPH, uvedie len Celkovú cenu vrátane DPH a informáciu, že nie je platiteľom DPH.

1. Cena za plnenie predmetu zmluvy, uvedená v tomto článku zmluvy, je konečná a je zhodná s cenou z ponuky úspešného uchádzača, ktorého ponuku prijal objednávateľ ako verejný obstarávateľ v zmysle zákona o verejnom obstarávaní a zahrňuje všetky náklady poskytovateľa, spojené s plnením predmetu zmluvy.
2. Objednávateľ bude poskytovateľovi uhrádzať dohodnutú cenu za poskytované služby podľa tejto zmluvy mesačne na základe faktúry, ktorej neoddeliteľnou súčasťou bude „Potvrdenie o výkone služieb“, vystavené a potvrdené určeným zamestnancom objednávateľa v zmysle bodu 10. čl. V tejto zmluvy.
3. Faktúra, vystavená poskytovateľom, musí byť vyhotovená v súlade s touto zmluvou a ustanoveniami zákona č. 222/2004 Z. z. o dani z pridanej hodnoty a o zmene a doplnení niektorých zákonov v znení neskorších predpisov (ďalej len „zákon o DPH“). V opačnom prípade má objednávateľ právo vrátiť faktúru poskytovateľovi v lehote splatnosti na opravu, pričom prestane plynúť lehota splatnosti faktúry a nová lehota splatnosti začne plynúť odo dňa preukázateľného doručenia opravenej faktúry objednávateľovi.
4. Lehota splatnosti faktúry je 30 dní odo dňa jej preukázateľného doručenia objednávateľovi.
5. V prípade omeškania objednávateľa s úhradou faktúry v dohodnutej lehote splatnosti je poskytovateľ oprávnený požadovať zaplatenie úroku z omeškania vo výške podľa Obchodného zákonníka v platnom znení.
6. V súlade s ustanoveniami zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov je objednávateľ povinný prijať a spracúvať zaručené elektronické faktúry.

**Čl. V**

**Podmienky plnenia predmetu zmluvy**

1. Objednávateľ odovzdá poskytovateľovi všetky priestory na plnenie predmetu zmluvy a umožní osobám, vykonávajúcim služby podľa tejto zmluvy, prístup do jednotlivých miestností a spoločných priestorov s tým, že budú mať k dispozícii sadu náhradných kľúčov od jednotlivých miestností, chodieb, schodíšť a prípadne vstupov do objektu objednávateľa. Do miestností so zvláštnym režimom umožní vstup za prítomnosti zodpovedného zamestnanca (sklady, serverovne, pokladne, spisovne apod.).
2. Objednávateľ poskytne poskytovateľovi:
	1. miestnosť pre osoby, vykonávajúce služby podľa tejto zmluvy, priestor pre bezpečné a hygienické uloženie ich osobných vecí a osobných ochranných pracovných prostriedkov a priestor na uskladnenie mechanizácie poskytovateľa,
	2. dobíjanie AKU – batérií pre čistiace stroje používané u objednávateľa,
	3. potrebné spolupôsobenie na riadny výkon prác.
3. Objednávateľ zabezpečí v bezprostrednej blízkosti objektu, v ktorom sa vykonávajú upratovacie a čistiace služby, kontajnery určené na zber odpadu, vrátane exteriérových odpadových nádob na triedený odpad a umožní poskytovateľovi zhromažďovanie odpadu, ktorý je produktom poskytovanej služby v týchto kontajneroch a odpadových nádobách. Objednávateľ je povinný zabezpečiť odvoz a likvidáciu odpadu na vlastné náklady.
4. Objednávateľ sa zaväzuje, že umožní poskytovateľovi bezplatný odber elektrickej energie a vody, potrebný pre výkon upratovacích a čistiacich služieb, funkčnosť technických (osvetlenie, zdroje energie, vody atď.) a sociálnych zariadení v objektoch, v ktorých poskytovateľ zabezpečuje upratovacie a čistiace služby podľa tejto zmluvy.
5. Poskytovateľ sa zaväzuje:

a) zabezpečovať poskytovanie služieb v súlade s platnými všeobecne záväznými právnymi predpismi,ktoré sa týkajú plnenia predmetu zmluvy a touto zmluvou,

b) dodržiavať všeobecne záväzné právne predpisy v oblasti bezpečnosti a ochrany zdravia pri práci a ochrany pred požiarmi,

c) vykonávať školenie I. stupňa pre osoby, vykonávajúce služby podľa tejto zmluvy,

d) vykonávať služby s maximálnou odbornou starostlivosťou, kvalitne, a dbať o to, aby nedošlo k poškodeniu, resp. zničeniu majetku objednávateľa,

e) používať certifikované čistiace a dezinfekčné prostriedky, nepoškodzujúce čistený objekt a technické, resp. iné zariadenia, ktoré sú povolené alebo ich použitie je doporučené Ministerstvom zdravotníctva Slovenskej republiky,

f) včas a bez zbytočného odkladu informovať objednávateľa o všetkých dôležitých skutočnostiach súvisiacich s plnením zmluvy, ktoré môžu ohroziť alebo obmedziť plnenie zmluvy zo strany poskytovateľa.

1. Poskytovateľ je povinný zabezpečiť, aby po skončení prác tvoriacich predmet zmluvy boli v upratovaných priestoroch zavreté okná, zhasnuté svetlá, zavreté vodovodné batérie a dvere riadne uzamknuté.
2. Kontaktné osoby zmluvných strán:

- za poskytovateľa: ***(doplní poskytovateľ v rozsahu meno, priezvisko, e-mail, tel. číslo)***

- za objednávateľa: Ing. Igor Guspan, igor.guspan@vszp.sk, 02/20824170.

Každá zo zmluvných strán je oprávnená kedykoľvek zmeniť kontaktnú osobu, a to aj bez potreby vyhotovenia dodatku k tejto zmluve, o čom je povinná bezodkladne písomne informovať druhú zmluvnú stranu.

1. Osoby, vykonávajúce služby podľa tejto zmluvy, majú zakázané nahliadať do písomných dokladov a iných písomností, ktoré sa nachádzajú v priestoroch objednávateľa a súvisia s plnením úloh a činnosti objednávateľa, v opačnom prípade poskytovateľ zodpovedá za škodu, ktorá by týmto konaním objednávateľovi vznikla. Zároveň majú tieto osoby zakázané využívať technické prostriedky objednávateľa (telefón, počítačovú a reprografickú techniku a pod.). V prípade nedodržania tohto ustanovenia je poskytovateľ povinný odvolať osobu z výkonu služieb podľa tejto zmluvy a uhradiť objednávateľovi vzniknutú škodu.
2. Osoby, vykonávajúce služby podľa tejto zmluvy, musia počas výkonu práce používať pracovné oblečenie s logom poskytovateľa a visačku s menom a priezviskom.
3. Za splnenie predmetu zmluvy sa považuje objednávateľom písomne potvrdený záznam o poskytnutí služby „Potvrdenie o výkone služieb“, ktorý za objednávateľa podpisuje objednávateľom určená osoba – zamestnanec, najneskôr do 5 pracovných dní nasledujúceho kalendárneho mesiaca.
4. Objednávateľ predloží poskytovateľovi zoznam zamestnancov, oprávnených preberať plnenie podľa tejto zmluvy, za jednotlivé pracoviská objednávateľa, a to bez zbytočného odkladu po nadobudnutí účinnosti tejto zmluvy. Každú zmenu v osobe určeného zamestnanca sa objednávateľ zaväzuje nahlásiť poskytovateľovi písomne na e-mailovú adresu, uvedenú v bode 7. tohto článku, a to najneskôr do 24 hod po zmene, pričom nie je potrebné uzatvárať dodatok k tejto zmluve.
5. Zistené nedostatky pri zabezpečovaní upratovacích a čistiacich služieb je objednávateľ povinný reklamovať bez zbytočného odkladu po zistení nedostatku, a to zaslaním Záznamu o nezhode, ktorý spíše kontaktná osoba objednávateľa, uvedená v bode 7. tohto článku zmluvy alebo oprávnený zamestnanec objednávateľa, uvedený v bode 10. tohto článku zmluvy, na e-mailovú adresu kontaktnej osoby poskytovateľa, uvedenej v bode 7. tohto článku zmluvy, spolu s fotodokumentáciou zistených nedostatkov (ak je možné fotodokumentáciu vyhotoviť). Kontaktná osoba poskytovateľa zabezpečí odstránenie zisteného nedostatku a túto skutočnosť oznámi kontaktnej osobe objednávateľa, resp. oprávnenému zamestnancovi objednávateľa, ktorí spísal Záznam o nezhode. Po kontrole odstránenia reklamovaného vadného plnenia predmetu zmluvy následne oprávnený zamestnanec objednávateľa potvrdí prevzatie riadneho plnenia predmetu zmluvy.
6. Poskytovateľ je povinný reklamáciu na nekvalitne vykonané upratovacie a čistiace práce vybaviť spôsobom opakovaného a bezodplatného vykonania požadovaných prác, a to:
7. do 24 hodín po oznámení nedostatkov pri dennom, týždennom a mesačnom pracovnom cykle,
8. do 5 pracovných dní po oznámení nedostatkov pri ostatných pracovných cykloch vykonávania prác podľa tejto zmluvy.
9. V prípade reklamácie akéhokoľvek vadného plnenia predmetu tejto zmluvy opakovane v priebehu jedného kalendárneho mesiaca sa toto považuje za podstatné porušenie zmluvy a objednávateľ je oprávnený od tejto zmluvy odstúpiť.

**Čl. VI**

**Zodpovednosť a majetkové sankcie**

1. Poskytovateľ zodpovedá za všetky škody spôsobené pri plnení predmetu tejto zmluvy v dôsledku jeho činnosti, ako aj zanedbaním povinností po skončení výkonu prác.
2. Pri škodách, za ktoré poskytovateľ zodpovedá, a ktoré vznikli v dôsledku porušenia jeho zmluvných povinností, je poskytovateľ povinný nahradiť objednávateľovi vzniknutú škodu v celom rozsahu.
3. Ak poskytovateľ aj napriek uplatnenej reklamácii objednávateľa podľa bodov 12., 13. a 14., čl. V tejto zmluvy neodstráni reklamované nedostatky plnenia predmetu zmluvy v stanovených termínoch, je objednávateľ oprávnený uplatniť si u poskytovateľa úroky z omeškania vo výške 0,5% z celkovej ceny vrátane DPH za každý aj začatý deň omeškania poskytovateľa za výkon upratovacích prác v objekte, ktorého sa reklamácia týka, čím nie je dotknuté právo objednávateľa na odstúpenie od zmluvy podľa bodu 14. čl. V zmluvy.
4. V prípade, že poskytovateľ poruší akúkoľvek z povinností uvedených v čl.III a čl.V tejto zmluvy, má objednávateľ právo na uplatnenie zmluvnej pokuty voči poskytovateľovi vo výške 500 eur za každé zistené porušenie. Týmto nie je dotknuté právo objednávateľa na náhradu vzniknutej škody v plnom rozsahu.
5. Objednávateľ má právo na náhradu škody, preukázateľne vzniknutej nesplnením vlastnej daňovej povinnosti poskytovateľa, platiteľa DPH, v zmysle § 78 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“), a následne uplatnením ručenia za daň voči objednávateľovi v zmysle § 69b tohto zákona. Objednávateľ má zároveň právo uplatniť u poskytovateľa trovy konania, ktoré mu vzniknú v konaní s príslušným daňovým úradom podľa § 69b zákona o DPH.
6. Objednávateľ je oprávnený jednostranne započítať svoje pohľadávky voči poskytovateľovi, ktoré mu vznikli z dôvodu uplatnenia ručenia za daň voči objednávateľovi v zmysle § 69b zákona o DPH, vrátane trov konania, ktoré mu vznikli v konaní s príslušným daňovým úradom a z dôvodu dlžného poistného na zdravotné poistenie.
7. Objednávateľ je oprávnený jednostranne započítať svoje pohľadávky, vzniknuté z dôvodu porušenia povinností poskytovateľa podľa tejto zmluvy.

**Čl. VII**

**Doba platnosti zmluvy a ukončenie zmluvy**

1. Zmluva sa uzatvára na dobu určitú, a to na obdobie 24 mesiacov odo dňa nadobudnutia účinnosti zmluvy, resp. do doby vyčerpania finančného limitu, uvedeného v  bode 5. čl. IV tejto zmluvy.
2. Zmluvný vzťah je možné ukončiť pred dobou, na ktorú bol dojednaný:

 a) písomnou dohodou zmluvných strán,

 b) písomnou výpoveďou objednávateľa,

 c) odstúpením od zmluvy z dôvodov uvedených v § 344 a nasl. Obchodného zákonníka alebo v tejto zmluve.

1. Objednávateľ je oprávnený vypovedať zmluvu kedykoľvek bez uvedenia dôvodu. Výpovedná lehota je 3 kalendárne mesiace a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola písomná výpoveď doručená poskytovateľovi.
2. Objednávateľ je oprávnený od zmluvy odstúpiť aj v prípade:
* porušenia povinností poskytovateľa podľa bodu 14. čl. V tejto zmluvy,
* porušenia povinností poskytovateľa podľa čl. VIII tejto zmluvy,
* ak sa poskytovateľ stane dlžníkom poistného na zdravotné poistenie, ktoré je povinný v zmysle príslušných právnych predpisov platiť objednávateľovi,
* ak právnickej osobe poskytovateľa bol uložený jeden, alebo viacero trestov, uvedených v § 10 zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov,
* dňom právoplatného rozhodnutia registrujúceho orgánu o výmaze poskytovateľa z registra partnerov verejného sektora podľa § 12 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“),
* dňom právoplatného rozhodnutia registrujúceho orgánu opokute uloženej poskytovateľovi podľa § 13 ods. 2 zákona o registri partnerov verejného sektora,
* ak dôjde k výmazu poskytovateľa z registra partnerov verejného sektora na návrh oprávnenej osoby počas trvania zmluvy,
* ak je poskytovateľ - partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta zákona o registri partnerov verejného sektora),
* ak subdodávatelia alebo subdodávatelia poskytovateľa podľa osobitného predpisu, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora.
1. V prípade, že nie je splnená povinnosť podľa § 11 ods. 2 zákona o registri partnerov verejného sektora alebo ak je poskytovateľ v omeškaní so splnením povinnosti podľa § 10 ods. 2 tretej vety citovaného zákona, nie je objednávateľ v omeškaní, ak z tohto dôvodu neplní, čo mu ukladá táto zmluva.
2. V prípade, že objednávateľ nevyužije právo odstúpiť od zmluvy v zmysle § 15 ods. 1 zákona o registri partnerov verejného sektora, má právo na zaplatenie zmluvnej pokuty zo strany poskytovateľa vo výške 20% z dohodnutej zmluvnej ceny vrátane DPH podľa bodu 5. čl. IV tejto zmluvy.
3. Účinky odstúpenia nastanú dňom doručenia písomnosti druhej zmluvnej strane, alebo k inému termínu, ktorý objednávateľ v odstúpení uvedie.
4. V prípade predčasného ukončenia zmluvy si zmluvné strany vysporiadajú všetky, a to aj finančné záväzky, prevzaté na základe tejto zmluvy, o čom vyhotovia písomný protokol.

**Čl. VIII**

**Osobitné ustanovenia**

1. Poskytovateľ je oprávnený plniť predmet zmluvy aj prostredníctvom subdodávateľov, ktorí musia spĺňať podmienky pre plnenie predmetu zmluvy, týkajúce sa osobného postavenia v rozsahu, v akom bolo ich splnenie vyžadované od poskytovateľa a neexistujú u nich dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní. V prípade plnenia predmetu zmluvy prostredníctvom subdodávateľov zodpovedá poskytovateľ objednávateľovi tak, ako keby plnil predmet zmluvy sám. Objednávateľ je oprávnený od zmluvy odstúpiť, ak zistí, že poskytovateľ zabezpečuje plnenie predmetu zmluvy prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, alebo zabezpečuje plnenie predmetu zmluvy prostredníctvom subdodávateľa napriek tomu, že túto skutočnosť neuviedol v prílohe č. 7 tejto zmluvy, čím nie je dotknutý nárok objednávateľa na náhradu škody z tohto dôvodu vzniknutej. Zoznam subdodávateľov je uvedený v prílohe č. 7 tejto zmluvy.
2. V prípade, že niektorý zo subdodávateľov nie je v okamihu podpísania tejto zmluvy známy a vstúpi do procesu v priebehu plnenia predmetu tejto zmluvy, resp. sa zmení niektorý zo subdodávateľov počas plnenia tejto zmluvy, alebo sa zmenia údaje, týkajúce sa konkrétneho subdodávateľa, musí byť táto zmena odsúhlasená zmluvnými stranami formou písomného dodatku k tejto zmluve. O každej zmene je poskytovateľ povinný bezodkladne - najneskôr do 7 kalendárnych dní - písomne informovať objednávateľa, pričom je povinný zároveň predložiť objednávateľovi čestné vyhlásenie, že subdodávateľ, ktorého sa zmena týka, spĺňa podmienky pre plnenie predmetu zmluvy. Ak poskytovateľ tento záväzok nedodrží, považuje sa to za závažné porušenie zmluvných podmienok a poskytovateľ je povinný zaplatiť objednávateľovi zmluvnú pokutu vo výške 20% z dohodnutej zmluvnej ceny vrátane DPH podľa bodu 5. čl. IV tejto zmluvy.
3. Poskytovateľ nie je oprávnený postúpiť akékoľvek práva a pohľadávky vyplývajúce z tejto zmluvy na tretie osoby bez predchádzajúceho písomného súhlasu objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.
4. Zmluvné strany sa dohodli, že písomnosti podľa tejto zmluvy sa doručujú osobne, poštou, kuriérskou službou alebo e-mailom. Písomnosti doručované poštou a kuriérskou službou sa doručujú na adresu sídla zmluvných strán, uvedenú v čl. I zmluvy. Každá zo zmluvných strán je povinná písomne informovať druhú zmluvnú stranu o akejkoľvek zmene adresy, e-mailu, alebo kontaktných údajov. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň, keď sa zásielka vrátila odosielateľovi späť ako nedoručená, aj keď sa o nej adresát nedozvedel. Písomnosti doručované prostredníctvom e-mailu sa považujú za doručené nasledujúci pracovný deň po ich odoslaní na emailovú adresu druhej zmluvnej strany.
5. Na doručovanie písomností týkajúcich sa vzniku, zmeny alebo zániku zmluvy, akéhokoľvek porušenia zmluvy, na doručovanie faktúr alebo účtovných dokladov (vrátane ich príloh), sa nepoužije e-mail.
6. Písomnosti a komunikácia medzi zmluvnými stranami týkajúca sa tejto zmluvy bude prebiehať v slovenskom jazyku, vrátane vystavovania účtovných dokladov a ich príloh.

**Čl. IX**

**Osobitné protikorupčné ustanovenia**

1. Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto zmluvy, ktoré by spôsobilo, že by zmluvné strany alebo osoby ovládané zmluvnými stranami porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
2. Zmluvné strany sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany, a rovnako neprijme, ani sa nezaviaže prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto zmluvy.
3. Zmluvné strany sa zaväzujú bezodkladne informovať druhú zmluvnú stranu, pokiaľ si budú vedomé alebo budú mať konkrétne podozrenie na korupciu pri dojednávaní, uzatváraní alebo pri plnení tejto zmluvy.
4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto zmluvy je poskytnutý zmluvnej strane alebo zástupcovi zmluvnej strany v rozpore s týmto článkom zmluvy, môže zmluvná strana od tejto zmluvy odstúpiť.

**Čl. X**

**Záverečné ustanovenia**

1. Zmluvné vzťahy, neupravené výslovne touto zmluvou, sa spravujú ustanoveniami Obchodného zákonníka v platnom znení a ustanoveniami súvisiacich všeobecne záväzných právnych predpisov.
2. Rozhodným právom pre túto zmluvu je slovenský právny poriadok.
3. Zmluvné strany sa zaväzujú prípadné spory vyplývajúce z tejto zmluvy a dodatkov k nej alebo rozpory vo výklade niektorých jej ustanovení riešiť prednostne vzájomným rokovaním. Až po neúspešnosti takéhoto rokovania môžu sa obrátiť zmluvné strany s návrhom na vyriešenie na príslušný súd.
4. Meniť alebo dopĺňať túto zmluvu je možné len na základe dohody oboch zmluvných strán
vo forme očíslovaného písomného dodatku k zmluve.
5. Zmluva je vyhotovená v piatich rovnopisoch s platnosťou originálu, z ktorých poskytovateľ obdrží jedno a objednávateľ štyri vyhotovenia.
6. Zástupcovia zmluvných strán vyhlasujú, že sú spôsobilí k právnym úkonom v mene zastupovanej zmluvnej strany podľa osobitných predpisov, podmienkam zmluvy porozumeli a pristupujú k nim slobodne a vážne bez pocitu tiesne alebo inak nevýhodných podmienok.
7. Táto zmluva nadobúda platnosť dňom jej podpisu oprávnenými zástupcami obidvoch zmluvných strán a účinnosť dňom nasledujúcim po dni jej zverejnenia v Centrálnom registri zmlúv v zmysle § 47a zákona č. 40/1964 Zb. Občiansky zákonník v znení neskorších predpisov.

Za objednávateľa: Za poskytovateľa:

V Bratislave, dňa............... V ................., dňa ..................

......................................... ..................................

PhDr. Ľubica Hlinková, MPH

predsedníčka predstavenstva

Všeobecná zdravotná poisťovňa, a.s.

.............................................

PaedDr. Tibor Papp

člen predstavenstva

Všeobecná zdravotná poisťovňa, a.s.

Príloha č. 1: Zoznam objektov

Príloha č. 2: Cena pravidelných upratovacích služieb

Príloha č. 3: Cena nepravidelných upratovacích služieb

Príloha č. 4: Podlahové plochy objektov

Príloha č. 5: Exteriérové plochy

Príloha č. 6: Počty okien/zasklené plochy objektov

Príloha č. 7: Zoznam subdodávateľov